**Μ. Κριθαρίδης: Απόλυτα ικανοποιημένος ο κ. Μητσοτάκης που η κ. Μέρκελ «πέρασε» πάλι την γραμμή της**

Απόλυτα ικανοποιημένος δηλώνει ο κ. Μητσοτάκης για την δική του "9ώρη" διαπραγμάτευση η οποία ωστόσο δεν κατάφερε να ανατρέψει την προειλημμένη απόφαση της κ. Μέρκελ όπως την διατύπωσε προσερχόμενη στη Σύνοδο αλλά και όπως είχε ξεκαθαρίσει μιλώντας προ ημερών στην Ομοσπονδιακή Βουλή της Γερμανίας.

Κυρώσεις δεν υπάρχουν και δεν θα υπάρξουν -όχι ότι αν υπάρξουν θα αποτρέψουν την Τουρκία- και αυτός είναι ο λόγος που ο Πρωθυπουργός παρά την υποτιθέμενη ικανοποίηση του δεν κατάφερε να εισάγει ούτε καν τον όρο των κυρώσεων αυτούσιο στο κοινό ανακοινωθέν.

Από εκεί και έπειτα η "παρακολούθηση" και τα άρθρα της Συνθήκης για τη Λειτουργία της ΕΕ δεν προσφέρουν τίποτα παραπάνω μιας και σε αυτά ξεκαθαρίζεται ότι οποιαδήποτε απόφαση απαιτεί ειδική πλειοψηφία του Συμβουλίου κάτι το οποίο η κ. Μέρκελ με την στάση της ξεκαθάρισε πως δεν πρόκειται να αφήσει να υπάρξει.

Κοινώς «μηδέν εις το πηλίκον» όσο κι αν η Κυβέρνηση και τα μέσα της θα προσπαθήσουν να παρουσιάσουν ως θρίαμβο του κ. Μητσοτάκη, το έχουμε ξαναδεί άλλωστε πολλές φορές.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**